Tallinna Keskraamatukogu

Tallinna Keskraamatukogu (brändinimega Tallinna Raamatukogud) on Tallinna avalik rahvaraamatukogu, mille eesmärk on tagada linnaelanikele vaba ja piiramatu juurdepääs informatsioonile, teadmistele, kultuurile ning toetada elukestvat õppimist ja enesetäiendamist. Selleks on põhimääruses sätestatud raamatukogu põhiülesanne – koguda, säilitada ja teha lugejale kättesaadavaks temale vajalikud trükised, auvised ja muud teavikud ning avalikud andmebaasid.Tallinna Keskraamatukogu põhimäärus (al. 25.10.2007)

Raamatukogu visioon kõlab: "Muudame koos elu rikkamaks!"Raamatukogust. - Tallinna Keskraamatukogu koduleht. (vaadatud 7.07.2021)

 Südalinna raamatukogu hoone 
pisi|püsti|Tallinna Südalinna raamatukogu

Tallinna Linna Maksuta Avalik Raamatukogu ja Lugemistuba avas lugejatele uksed 27. oktoobril 1907 (14. oktoobril vkj) aadressil Nunne tn 2. Aastatel 1920–1921 koliti majja tollase aadressiga Gogoli puiestee 4 (nüüd Estonia puiestee 8). Viitol, L. (2007).Tallinna Keskraamatukogu 1907–2007. Tallinn.

 Ajalugu 

Tallinna Linna Maksuta Avaliku Raamatukogu ja Lugemistoana alustanud, vahepeal M. Gorki nimelise ja A. H. Tammsaare nimelise raamatukoguna tegutsenud asutus kannab alates 1994. aastast nime Tallinna Keskraamatukogu.

 Raamatukoguhoidjad, juhatajad ja direktorid 
Raamatukogu juhatajat nimetatakse 1930. aastast direktoriks.

 1907–1920 Endrik Mikkor
 1920 Anton Schmidt
 1921–1950 Aleksander Sibul
 1950–1951 Oskar Pärn
 1951–1953 Voldemar Reidla
 1953–1954 Fevronija Kokina
 1954–1957 Valdu Reekna
 1957–1986 Niina Aršas
 1986–1989 Helgi Peeba
 1990–1998 Anne Skrõpnik
 1998–... Kaie Holm

 Struktuur 
pisi|Raamatukogu sissepääs
Tallinna Keskraamatukogu koosseisu kuulub 19 raamatukogu ja rändraamatukogu – raamatukogubuss Katarina Jee.

 Raamatukogud 
 Haabersti
 Nurmenuku raamatukogu
 Väike-Õismäe raamatukogu
 Kesklinn
 Kadrioru raamatukogu
 Liivalaia raamatukogu (ainult võõrkeelne kirjandus)
 Südalinna raamatukogu (ainult eestikeelne kirjandus)
 Tondi raamatukogu
 Torupilli raamatukogu
 Lasnamäe
 Laagna raamatukogu
 Paepealse raamatukogu
 Mustamäe
 Kännukuke raamatukogu
 Männi raamatukogu
 Sääse raamatukogu
 Nõmme
 Männiku raamatukogu
 Nõmme raamatukogu
 Pääsküla raamatukogu
 Pirita
 Pirita raamatukogu
 Põhja-Tallinn
 Kalamaja raamatukogu
 Pelguranna raamatukogu
 Sõle raamatukogu

 Endised haruraamatukogud 
 Kallavere raamatukogu
 Keldrimäe raamatukogu
 Kivimäe raamatukogu
 Kopli raamatukogu
 Lasnamäe raamatukogu
 Merivälja raamatukogu
 Pelgulinna raamatukogu
 Salme raamatukogu
 Saue Linna Raamatukogu
 Tungla raamatukogu
 Õismäe raamatukogu

 Teenused 
Tallinna Keskraamatukogu pakub oma lugejatele mitmesuguseid traditsioonilisi ja e-teenuseid.

 Traditsioonilised teenused 
 Kojulaenutus
 Kohallugemine
 Infoteenindus
 Koolitused
 Koduteenindus
 Rändkoguteenus
 RVL ehk raamatukogudevaheline laenutus

 E-teenused 
 E-raamatukogu OverDrive (inglis- ja venekeelseid e-raamatuid lugemiseks ja audioraamatud kuulamiseks)
 Muusika- ja videokogu Naxos (ingliskeelsed muusikapalad, videod esinemistest, dokumentaalfilmid muusikast ja kunstist)
 E-kataloog ESTER
 E-ressursid (andmebaasid, otsinguportaalid jm)
 Laenutusjärjekorda lisamine
 Infopäringud

 Muud teenused 

 Innovatsioonilabor (Kännukuke raamatukogus)
 Pillilaegas (muusika- ja filmisaalis muusikainstrumentide kojulaenutus)
 Robotid (huvilised saavad programmeerida LEGO WeDo2 roboteid)
 Spordivahendid (Kalamaja, Kännukuke, Nurmenuku, Nõmme, Paepealse, Pelguranna ja Pirita raamatukogus)
 Tööriistalaegas (Pelguranna raamatukogus)
 Õmblustuba (Sõle raamatukogus)
 Kontaktivaba laenutus

Suurem osa teenustest on kasutajatele tasuta, kuid leidub ka mitmesuguseid tasulisi teenuseid.

Esimese raamatukoguna Eestis hakati 2013. aastal pakkuma lugemiskoera teenust.

 Raamatukoguüritused 
Tallinna Keskraamatukogu pakub oma lugejatele võimalust osaleda mitmesuguste ringide ja klubide töös või kirjanduslikel üritustel.

Traditsiooniks on kujunenud:
 möödunud aastal enim loetud Eesti laste- või noorteraamatu autorile auhinna "Järje Hoidja" andmine;
 laste lugemisprogramm "Suvi raamatuga";
 igal sügisel kingitakse igale Tallinnas 1. klassi läinud lapsele Tallinna Keskraamatukogu poolt välja antud lasteraamat
 väärtkirjandust propageeriv lugemisprogramm "Raamatuga kevadesse";
 UNESCO algatatud rahvusvahelise luulepäeva tähistamine iga aasta 21. märtsil terve päeva kestva luulemaratoniga, mille käigus autorid loevad ise oma luulet.

Regulaarselt toimuvad veebis üritused "Õnnelik seenior, "Rahatargaks raamatukogus" ning podcastid "Noorcast" jpt.

 Viited 

 Kirjandus 
 "M. Gorki nimeline Tallinna Keskraamatukogu 1907–1957". Koostanud Hans Jürman. Tallinn 1957;
 "Tallinna Keskraamatukogu 1907–1995". Koostanud Hans Jürman ja Helgi Peeba. Tallinn 1997;
 "Tallinna Keskraamatukogu 1907–2007". Koostanud Livia Viitol. Tallinn 2007;

 Välislingid 

 Tallinna Keskraamatukogu koduleht
 Tallinna Keskraamatukogu Facebookis
 Tallinna Keskraamatukogu kasutamise eeskiri (al. 02.06.2016)

Kategooria:Tallinna raamatukogud